b'\n_START_ARTICLE_\nUp with People\n_START_PARAGRAPH_\nUp with People (engelsk for opp med mennesker) er en nordamerikansk ungdomsbevegelse som ble startet i 1965. Organisasjonen har hovedsete i Denver i USA. Det europeiske hovedkvarteret ligger i Brussel._NEWLINE_Organisasjonen organiserer ett\xc3\xa5rige turneer med vekt p\xc3\xa5 \xc3\xa5 l\xc3\xa6re deltakerne om andre land og leveforholdene til andre folkeslag. Turneene g\xc3\xa5r over hele verden og de presenterer show-programmer preget av et budskap om personlig og samfunnsmessig ansvar._NEWLINE_Bevegelsen ble grunnlagt av medlemmer av og med st\xc3\xb8tte fra organisasjonen Moralsk opprustning, tidligere kjent som Oxfordgruppen.'